|  |
| --- |
| **Sødalskolens princip for fællesarrangementer for elever i skoletiden, lejrskoleophold, udsendelse i praktik m.m.** |
| **Fællesarrangementer** |
| **Formål**   | Fællesarrangementer for eleverne i skoletiden skal bidrage til skoledagens variation, understøtte elevernes faglige, personlige og sociale udvikling og styrke sammenhængskraften på skolen. |
| **Skolens ansvar**   | * Skolen tilstræber, at mærkedage og højtider markeres og fejres i fællesskab.
* Skolen tilstræber at tilbyde fællesarrangementer med aktiviteter og forestillinger til alle klassetrin.
* Skolen tilstræber af afholde fællessamling ugentligt for 0.-5. klasse og fællessamlinger for alle elever flere gange i løbet af skoleåret.
 |
| **Ekskursioner og lejrskoler** |
| **Formål** | Ekskursioner og lejrskoler skal bidrage til skoledagens variation, understøtte elevernes faglige, personlige og sociale udvikling, styrke sammenhængskraften i klassen og på skolen og mellem eleverne og samfundet. |
| **Skolens ansvar** | * Skolen tilstræber, at elever og forældre er informerede om planlagte ekskursioner i god tid – både i forhold til praktiske omstændigheder og læringsmål.
* Skolen opkræver kostpenge til lejrskole af forældrene efter gældende regler.
* Skolen tilstræber, at alle distriktsklasser kommer på lejrskole i løbet af skoletiden.
* Skolen tilstræber at inddrage forældrene i planlægning af og evt. deltagelse i ekskursioner og lejrskoler, når det er relevant.
* Skolen tilstræber, at klassens primære personale deltager i lejrskolerne.
* Skolen tilstræber, at der deltager voksne af hvert køn i lejrskolerne.
 |
| **Forældres ansvar**   | * At holde sig orienteret om praktisk info omkring ekskursioner og lejrskoler.
* Bakke op om ekskursioner og lejrskoler som en del af undervisningen.
* Hjælpe barnet med at forberede sig på ekskursioner og lejrskoler.
* Informere skolen omkring problemstillinger ifm. lejrskolen fx hjemve, kostvaner m.m.
* Indbetale kostpenge til lejrskole.
 |
| **Praktik og brobygning** |
| **Formål** | Praktik og brobygning skal i videst muligt omfang gøre eleverne klar til ungdomsuddannelse, herunder at gøre eleverne i stand til at træffe valg om ungdomsuddannelse. |
| **Skolens ansvar**  | * Skolen tilstræber, at alle elever kommer i erhvervspraktik i 8. og evt. 9. klasse.
* Skolen tilstræber at støtte eleverne og inddrage forældrene i at finde og vælge relevante praktiksteder og brobygningsforløb.
 |
| **Forældrenes ansvar** | * Forældrene bakker op om elevernes deltagelse i praktik og brobygning.
* Forældrene tilstræber at hjælpe hinanden og skolen med at finde praktiksteder til eleverne.
 |
| **Elevernes ansvar** | * Overholde aftaler om praktik og brobygning, herunder mødetider.
 |

Vedtaget af skolebestyrelsen d.26.02.24

Revideres forår 2026